./data/phi0914/phi001/phi0914.phi001.perseus-lat2.xml
Scipione fratre adversus Poenos, a Sulpicio proconsule socio Attalo rege							Asiae adversus Philippum regem Macedonum pro Aetolis referuntur  cum M 							Livio et Claudio Neroni consulibus triumphus decretus esset, Livius, qui							in provincia sua rem gesserat, quadrigis invectus est, Nero, qui in							collegae provinciam, ut victoriam eius adiuvaret, venerat, equo secutus							est, et in hoc habitu plus gloriae reverentiaeque habuit: nam et plus in							bello quam collega fecerat  ignis in aede Vestae neglegentia virginis,							quae non custodierat, extinctus est; caesa est flagro  P  Scipio in							Hispania cum Poenis debellavit XIIII anno eius belli, quinto post anno							quam ierat, praeclusisque in totum possessione provinciae eius hostibus							Hispanias recepit; et a Tarracone in Africam ad Syphacem regem							Massyliorum transvectus foedus iunxit  Hasdrubal Gisgonis ibi cum eo in							eodem lecto cenavit  munus gladiatorium in honorem patns patruique							Carthagini nova edidit, non ex gladiatoribus, sed ex his, qui aut in							honorem ducis aut ex provocatione descendebant; in quo reguli fratres de							regno ferro contenderunt  cum Gisia urbs obpugnaretur, oppidani liberos							et coniuges rogo extructo occiderunt et se insuper praecipitaverunt 							ipse Scipio, dum gravi morbo inplicitus est, seditionem in parte							exercitus motam confirmatus discussit, rebellantesque Hispaniae populos							coegit in deditionem venire, et amicitia facta cum Masinissa rege							Numidarum, qui illi auxilium, si in Africam traiecisset, pollicebatur,							cum Gaditanis quoque post discessum inde Magonis, cui Carthagine							scriptum erat, ut in Italiam traiceret, Romam reversus consulque							creatus  Africam provinciam petenti contradicente Q  Fabio Maximo							Sicilia data est, permissumque, ut in Africam traiceret; si id e re							publica esse censeret Mago Hamilcaris filius a minore Baliari insula,							ubi hiemaverat, in Italiam traiecit